ענת זמש-ריגל

ענת זמש-ריגל (נולדה: זמשטייגמן) היא שחקנית ובמאית תיאטרון ישראלית.

== ביוגרפיה ==
זמש-ריגל נולדה בחולון וגדלה בשכונת קריית שרת, האמצעית מבין שלושה ילדים. מגיל צעיר נמשכה לתחום המשחק והצטרפה ל"צעירי הבימה".

בין השנים 1995–1998 למדה בבית צבי, ובשנת 2007 סיימה לימודי תואר ראשון ותעודת הוראה בתיאטרון ובימוי במכללת סמינר הקיבוצים.

במהלך לימודיה זכתה פעמיים במלגת קרן שרת, ובנוסף במלגת צבי קליר לסטודנטים מצטיינים בבית צבי, מלגת אגודת ידידי הבימה ומלגות ע"ש רפאל קלצ'קין, עדנה פלידל, ניורה ושמואל רודנסקי ועוד.

מאז 1999 משמשת כמורה לדיבור והדרכת טקסט בתיכון תל אביב, תיכון תלמה ילין, סמינר הקיבוצים, בית צבי, סטודיו יורם לוינשטיין, אימפרו, ובית הספר לאומנויות הבמה סופי מוסקוביץ.

== קריירה מקצועית ==
=== משחק ===
* כולם היו בניי – עיבוד למחזה של ארתור מילר בבימוי הלל מיטלפונקט. הקאסט כלל גם את ליאור אשכנזי, דליק ווליניץ, יוסי פולק, מרים זוהר, יגאל זקס ונבו קמחי. בית ליסין, 1999<ref></ref>
* מתחם אויב – סרט טלוויזיה של אמנון רובינשטיין על פי ספרו של יצחק בן-נר. ערוץ 2, 1999
* המכון – תפקיד אורח. ערוץ 2, 2001
* טוב – עיבוד של רפי קדישזון למחזה של ססיל פי טיילור בבימויו של רוני פינקוביץ. משחק לצידם של מיה דגן, נתן דטנר, אילן דר ואחרים. בית ליסין, 2001<ref></ref>
* חבילות מאמריקה – מחזה של הלל מיטלפונקט ובבימויו. משחק לצידם של דב רייזר, אברהם מור, דוד קיגלר ואחרים. הבימה, 2001<ref></ref>
* על אש קטנה
* מיי פירסט סוני – תפקיד אורח. ערוץ 2, 2003
* ריצ'רד השני – גרסה בבימויו של ארתור קוגן למחזה של שייקספיר, לצד איתי טיראן בתפקיד הראשי. תיאטרון הספרייה, 2003
* מיס שרה סמפסון – מחזה של לסינג מהמאה ה-18 בבימויה של אתי רזניק המתרחש. תיאטרון הספרייה, 2004<ref></ref>
* מגש הכסף – מחזה מאת גליה בארי ובבימויה על התמודדותם של ילדים בשנים הראשונות לעצמאות ישראל. תיאטרון מופע, 2004<ref></ref>
* ילד משלי – סיפוריהן האמיתיים של נשים החיות במשפחה חדשה בישראל, על פי ספרה של עמיה ליבליך “סדר נשים”. ובבימויה של חגית רכבי ניקולייבסקי. תיאטרון באר שבע, 2004<ref></ref>
* הדה גאבלר – גרסה בבימויו של ארתור קוגן למחזה הקלאסי של איבסן. הספרייה, 2005<ref></ref>
* מילואים – תפקיד אורח. ערוץ 2, 2005
* עד התביעה – עיבוד למחזה של אגאתה כריסטי בבימוי של מיטקו בוזקוב, שבו הקהל משמש כחבר מושבעים. תיאטרון חיפה, 2006<ref></ref>
* דמעות של אריה – הצגה לילדים על קבלת השונה מאת גליה בארי ובבימויה. תיאטרון מופע, 2006<ref></ref>
* בלדה ספרדית – עיבוד של יורם פאלק לרומן של ליון פויכטוונגר. תיאטרון באר שבע, 2008
* מלכודת העכברים – הפקה ישראלית ראשונה למחזה של אגאתה כריסטי. הספרייה, 2009<ref></ref>
* עכשיו שוב מאי – הצגת יחיד מאת ליאת פישמן לני ובבימויה. תיאטרון תהל, 2012<ref></ref>
* קיץ אחרון – גרסה עברית למחזה של ג'יין צ'יימברס שנכתב ב-1980 עבור הפסטיבל הגאה הבינלאומי הראשון של ארצות הברית. בית צבי, 1997<ref></ref> ותיאטרון תהל, 2012<ref></ref>
* העולם מצחיק – סרטו זוכה פרס אופיר של שמי זרחין. 2012
* גירושים מאוחרים – תפקיד אורח. ערוץ 1, 2016
* שרוכים – סרטו זוכה פרס אופיר של ינקול גולדווסר. 2018<ref></ref>
* מכונת הדיבור – הקראה דרמטית של מחזה מאת ויקטוריה ספונברג. מכון סרוונטס, 2019<ref></ref>
* חתונה מושלמת – הפקה של בוגרי בית צבי לקומדיה מאת רובין הודון ובבימויו של עידו רוזנברג. הספרייה<ref></ref>
* הכתובה – הפקה של בוגרי בית צבי למחזה מאת אפרים קישון. הספרייה<ref></ref>

=== בימוי וכתיבה ===
* לסביהונסט – בימוי ומשחק לצד היוצרת מיקה בן שאול והשחקניות אילה דנגור, תמר עמית יוסף וטל שחר בן ארי<ref></ref>
* לס איז מור – קומדיה סאטירית על זוג נשים בטיפול זוגי. הקאמרי<ref></ref>
* קיץ אחרון – בימוי של הפקה מחודשת למחזה בו השתתפה כשחקנית בתקופת לימודיה. בית צבי, 2021<ref></ref>
* רוצח הרווקות – מחזה מקורי קצר בבימויה של מתן דרעי בדש בהשתתפות טלי שרון, רון ביטרמן ומאי קשת במסגרת פסטיבל תיאטרון קצר. צוותא, 2022<ref></ref>

== חיים אישיים ==
זמש-ריגל נשואה לדנה זמש-ריגל מאז 2009. השתיים מתגוררות בתל אביב ואימהות לשני בנים ושתי בנות.

אחותה היא עורכת הדין רונה זמשטייגמן ואימה היא רחל זמשטייגמן, שהייתה מנהלת אגף המחשוב במשרד התחבורה. אביה, לב זמשטייגמן, עבד בחברת תדיראן מערכות.

== קישורים חיצוניים ==

== הערות שוליים ==

קטגוריה:במאיות תיאטרון ישראליות
קטגוריה:במאיות תיאטרון יהודיות
קטגוריה:במאיות תיאטרון
קטגוריה:בוגרות בית צבי
קטגוריה:בוגרי בית צבי
קטגוריה:בוגרי סמינר הקיבוצים: הוראה ובימוי תיאטרון
קטגוריה:בוגרות סמינר הקיבוצים: הוראה ובימוי תיאטרון
קטגוריה:שחקניות תיאטרון ישראליות
קטגוריה:שחקניות קולנוע וטלוויזיה ישראליות
קטגוריה:להט"ביות ישראליות
קטגוריה:שחקניות לסביות ישראליות
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20